## Comhlachtaí um Réiteach Díospóidí Lasmuigh den Chúirt - Ceisteanna Coitianta

- 1. Céard is Comhlacht um Réiteach Díospóidí Lasmuigh den Chúirt ann?

Ba cheart an freagra seo a léamh i gcomhar le hAirteagal 20 de GSD. Is ionann Comhlacht um Réiteach Díospóidí Lasmuigh den Chúirt (ODS) agus eintiteas arna dheimhniú ag an gComhordaitheoir Seirbhísí Digiteacha (CSD). Is é Coimisiún na Meán an Comhordaitheoir Seirbhísí Digiteacha (CSD) i gcás na hÉireann. Is é ról an Chomhlachta ODS ná díospóidí a bhíonn ag úsáideoirí ardán ar líne a réiteach i leith cinneadh arna dhéanamh ag ardán ar líne ar an bhforas gur ábhar mídhleathach é an t-eolas a chuireann úsáideoir de chuid an ardáin ar líne ar fáil nó go bhfuil sé ar neamhréir lena chuid téarmaí agus coinníollacha. Mar a shonraítear in Airteagal 20(1) de GSD, áirítear ar shamplaí de chinntí den sórt sin:

- • maidir le rochtain ar an eolas a bhaint anuas nó gan é a bhaint anuas, an rochtain ar • maidir le rochtain ar an eolas a bhaint anuas nó gan é a bhaint anuas, an rochtain ar an eolas a dhíchumasú nó srian a chur le hinfheictheacht eolais,
- • maidir le soláthar na seirbhíse a chur ar fionraí nó a fhoirceannadh nó gan é sin a • maidir le soláthar na seirbhíse a chur ar fionraí nó a fhoirceannadh nó gan é sin a dhéanamh, ar an iomlán nó i bpáirt, d'úsáideoir na seirbhíse,
- • maidir le cuntas na n-úsáideoirí a chur ar fionraí nó a fhoirceannadh nó gan é sin a • maidir le cuntas na n-úsáideoirí a chur ar fionraí nó a fhoirceannadh nó gan é sin a dhéanamh,
- • maidir leis an gcumas luach airgid a chur ar eolas arna sholáthar ag an úsáideoir a • maidir leis an gcumas luach airgid a chur ar eolas arna sholáthar ag an úsáideoir a chur ar fionraí, a fhoirceannadh nó a shrianadh nó gan é sin a dhéanamh.
- 2. Cén chaoi ar féidir le Comhlacht ODS cuidiú le húsáideoirí ardán ar líne?

Úsáideoir ar mian leis cur i gcoinne aon cheann de chinntí an ardáin ar líne a leagtar amach thuas, féadfaidh sé gearán a dhéanamh le Comhlacht ODS. Is iomaí buntáiste a bhaineann le Comhlacht ODS a úsáid, amhail éifeachtúlacht costais, luas an réitigh, athbhreithniú neamhspleách agus neamhchlaonta ar dhíospóidí. Ina theannta sin, tá an tseirbhís ODS gan dochar do leigheas breithiúnach a lorg.

- 3. Cén chaoi ar féidir liom Comhlacht ODS deimhnithe a aimsiú chun déileáil le mo ghearán? / An é an t-úsáideoir nó an t-ardán ar líne a roghnaíonn an Comhlacht ODS?

Tá úsáideoirí ardán ar líne i dteideal aon Chomhlacht ODS deimhnithe ag a bhfuil saineolas deimhnithe maidir leis an díospóid i dtrácht a roghnú. Deimhniú Comhlachta ODSarna dhéanamh ag CSDi mballstát an Aontais Eorpaigh, tá sé bailí ar fud na mBallstát uile. Ceanglaítear ar ardáin ar líne a chinntiú go bhfuil eolas, atá soiléir agus sothuigthe, ar fáil go héasca ar a gcomhéadan ar líne faoin bhféidearthacht d'úsáideoirí rochtain a fháil ar Chomhlacht ODS. Is féidir eolas maidir le Comhlachtaí ODS arna ndeimhniú ag Coimisiún na Meán a fháil ar shuíomh gréasáin an Choimisiúin. Tá liosta de gach Comhlacht ODS arna ndeimhniú i mBallstáit an Aontais Eorpaigh ar fáil ar shuíomh gréasáin an Choimisiúin Eorpaigh. Más rud é nach bhfuil úsáideoir sásta leis an mbealach ar láimhseáil ardán ar líne a ghearán, ní mór don ardán an t-úsáideoir a chur ar an eolas faoina chinneadh agus faoin bhféidearthacht tabhairt faoi réiteach díospóide lasmuigh den chúirt.

- 4. An ndéantar rialú/maoirsiú ar Chomhlachtaí ODS?

Déantar. Chun a bheith deimhnithe mar Chomhlacht ODS, ní mór d'eagraíocht sé choinníoll deimhniúcháin a chomhlíonadh:

- a) Neamhchlaontacht agus neamhspleáchas, lena n-áirítear neamhspleáchas ar bhonn airgeadais de, maidir le soláthraithe ardán ar líne agus faighteoirí na seirbhíse.
- b) Saineolas maidir le hábhar mídhleathach, nó maidir le tabhairt isteach agus forfheidhmiú téarmaí agus coinníollacha i leith cineál amháin nó níos mó d'ardáin ar líne.